NER รับออเดอร์ลูกค้าใหม่ 2 ราย รวม 72,000 ตัน/ปี หลังตลาดรถจีนฟื้น คาดรายได้ปีนี้โต 50%
NER รับออเดอร์ลูกค้าใหม่ 2 ราย รวม 72,000 ตัน/ปี หลังตลาดรถจีนฟื้น คาดรายได้ปีนี้โต 50%
NER รับออเดอร์ลูกค้าใหม่ 2 ราย รวม 72,000 ตัน/ปี หลังตลาดรถจีนฟื้น คาดรายได้ปีนี้โต 50%
21 ก.ค. 2563

นายชูวิทย์ จึงธนสมบูรณ์ ประธานเจ้าหน้าที่บริหาร บริษัท นอร์ทอีส รับเบอร์ จำกัด (มหาชน) หรือ NER เปิดเผยว่า บริษัทได้สัญญาระยะยาวจากลูกค้าใหม่เพิ่มเข้ามาอีก จำนวน 2 ราย ซึ่งเป็นลูกค้าสัญญาระยะยาว (Long Term Contact)  ได้แก่ Triangle tyre  มีคำสั่งซื้อกับบริษัทฯประมาณ 24,000 ตัน/ปี และ LLIT  ซึ่งมีคำสั่งซื้อกับบริษัทฯประมาณ 48,000 ตัน/ปี
“คำว่า New Normal ที่เกิดขึ้นในยุคโควิด-19 ผลักดันให้ผู้คนทั่วโลกปรับตัวเข้าสู่ความปกติรูปแบบใหม่ในทุกๆ ด้าน ไม่ว่าจะเป็นไลฟ์สไตล์ ธุรกิจ สาธารณสุข การศึกษา ส่งผลให้ยอดจำหน่ายรถเพื่อการพาณิชย์ในจีนเริ่มกลับมาเติบโตอีกครั้ง ซึ่งจากรายงานขององค์การศึกษาเรื่องยางระหว่างประเทศ (IRSG) และสมาคมผู้ผลิตยานยนต์จีน (CAAM) ระบุว่ายอดจำหน่ายรถยนต์เพื่อการพาณิชย์ในประเทศจีน มีการปรับตัวขึ้นดีอย่างต่อเนื่องตลอดช่วงระยะเวลาที่ผ่านมา ซึ่งแน่นอนว่าจะส่งผลเชิงบวกต่อการผลิตยางล้อด้วยเช่นกัน” นายชูวิทย์ กล่าว
สำหรับผลประกอบการครึ่งปีหลังบริษัทฯ ยังคงเดินหน้าตามแผนงานที่วางไว้ ซึ่งคาดว่ามีแนวโน้มปรับตัวดีขึ้นเมื่อเทียบกับครึ่งปีแรก เนื่องจาก โรงงานของลูกค้าในประเทศจีนเริ่มกลับมาเดินเครื่องผลิตอีกครั้ง ส่งผลให้บริษัทฯได้รับคำสั่งซื้อเพิ่มมากขึ้น โดยบริษัทคาดว่าในปี 2563 จะมีรายได้รวม 17,000 ล้านบาท หรือเติบโต 50% จากปี 62 ที่มีรายได้รวม 13,000 ล้านบาท และตั้งเป้าหมายยอดขายยางไว้ที่ 350,000 ตัน
พร้อมกันนี้ บริษัทได้ส่งมอบแผ่นปูรองนอนคอกปศุสัตว์ให้สถานประกอบการณ์ปศุสัตว์และสหกรณ์โคนมเพื่อทดลองใช้ไปแล้วหลายแห่งทั่วประเทศ  โดยผลิตภัณฑ์ดังกล่าวเป็นการพัฒนาสูตรผลิตภัณฑ์ปลายน้ำร่วมกับมหาวิทยาลัยสงขลานครินทร์ (ม.อ.) โดยมีวัตถุดิบตั้งต้นจากผลิตภัณฑ์ยางธรรมชาติแปรรูปอัดแท่งขั้นต้น (STR-20) ของบริษัทฯ
ทั้งนี้บริษัทฯ คาดว่าในปี 2565 จะสามารถส่งออกไปยังประเทศออสเตรเลียและนิวซีแลนด์ได้ ซึ่งฝ่ายวิเคราะห์ของบริษัทฯ ได้ประเมินในเบื้องต้นแล้วว่า สินค้าตัวใหม่นี้น่าจะสามารถทำอัตรากำไรขั้นต้น (มาร์จิ้น) ได้สูงถึง 25%  ซึ่งจะช่วยผลักดันให้ความสามารถในการทำอัตรากำไรรวมของบริษัทฯ เพิ่มขึ้นตามไปด้วย
ด้านโครงการโรงไฟฟ้าชุมชน บริษัทมีความพร้อมจะเข้าไปยื่นข้อเสนอโครงการในส่วนของ Quick win ก่อน โดยไฟฟ้าจากกระบวนการผลิตก๊าซชีวภาพ 2 เฟสแรกที่มีอยู่แล้ว กำลังการผลิตรวมราว 4.3 เมกะวัตต์ และในส่วนขยายสำหรับกำลังการผลิตอีกราว 30 เมกะวัตต์ ก็พร้อมจะดำเนินการตามนโยบายของกระทรวงพลังงานอย่างต่อต่อเนื่อง